VIENOŠANĀS Nr. 3
Par grozījumiem 2024.gada 3.decembra Līgumā Nr.1-54/24/002
par "Nacionālā rehabilitācijas centra “Vaivari“” telpu pārbūves projektēšanu, būvdarbiem un autoruzraudzību” (Id. Nr. VSIA NRC “VAIVARI” 2024/20/ERAF) 


Jūrmalā,				           	           			Līguma datums ir pēdējā pievienotā
 elektroniskā paraksta un laika zīmoga datums

Valsts sabiedrība ar ierobežotu atbildību „Nacionālais rehabilitācijas centrs „Vaivari””, ar reģistrācijas numuru 40003273900, (turpmāk tekstā – Pasūtītājs), ar juridisko adresi Asaru prospekts 61, Jūrmala, LV-2008, kuru uz statūtu pamata pārstāv tās valdes priekšsēdētāja Stella Lapiņa, valdes locekle Zoja Osipova un valdes loceklis Renārs Putniņš, no vienas puses, un 
Pilnsabiedrība „Guliver & Velve-AE”, reģistrācijas numurs 40203528211, korespondences adrese: Pulkveža Brieža iela 43-6, Rīga, LV-1045 (turpmāk – Izpildītājs), tās dalībnieka SIA “Guliver” valdes locekļa Jāņa Grudula, un dalībnieka SIA “Velve-AE” valdes locekļa Edgara Elkšņa personās, no otras puses, 
abi kopā vai katrs atsevišķi (turpmāk - Puses vai Puse) ar saistošu spēku kā sev, tā savu tiesību, saistību un pienākumu tālāk pārņēmējiem un ieguvējiem, savstarpēji vienojas par sekojošiem grozījumiem (turpmāk tekstā – Vienošanās) 2024.gada 3.decembrī starp pusēm noslēgtajā Līgumā  Nr.1-54/24/002 par "Nacionālā rehabilitācijas centra  “Vaivari “ telpu pārbūves projektēšanu, būvdarbiem un autoruzraudzību” (Id. Nr. VSIA NRC “VAIVARI” 2024/20/ERAF) (turpmāk tekstā – Līgums):
· ievērojot Līguma terminoloģiju;
· ievērojot Līguma 1.1.punktu, kas paredz, ka Pasūtītājs uzdod un Izpildītājs apņemas ar saviem darba rīkiem, ierīcēm un darbaspēku, kā arī ar citiem Līguma pilnīgai izpildei nepieciešamajiem tehniskajiem līdzekļiem un materiāliem, veikt Nacionālā rehabilitācijas centra “Vaivari“ būvniecības ieceres dokumentācijas izstrādi NRC Vaivari ēkas 3.stāva vienas puses telpu pārbūvei, būvniecības darbus un autoruzraudzību (turpmāk – Objekts Nr. 1) un Nacionālā rehabilitācijas centra “Vaivari“ būvniecības ieceres dokumentācijas izstrādi NRC Vaivari ēkas, 4.stāva abu pušu telpu pārbūvei, būvniecības darbus  un autoruzraudzību (turpmāk – Objekts Nr. 2);
· ievērojot Līguma 2.2. punktu, kas paredz, ka Līgums stājas spēkā brīdī, kad to ir parakstījušas abas Puses, un ir spēkā līdz pilnīgai tajā noteikto saistību izpildei;
· ņemot vērā, ka, atbilstoši Līguma 2.12.17. punktam, Pasūtītājam ir radusies nepieciešamība pēc papildu būvdarbiem, kas nebija iekļauti Tehniskajā specifikācijā, kas saistīti ar dekontaminācijas telpas izbūvi; 
· ņemot vērā, ka Pasūtītājs ir konstatējis nepieciešamību pēc papildu elektrības un datu tīkla rozešu izbūves 3. un 4.stāva ārstu kabinetos, manipulāciju un zāļu telpās, par ko Pasūtītājs ir sagatavojis papildu darbu uzdevumu; 
· ņemot vērā, ka, atbilstoši Līguma 2.11.4. un 2.11.6. punktam, Pasūtītājam ir tiesības izteikt pretenzijas par projektēšanas darbiem arī pēc projektēšanas dokumentācijas nodošanas – pieņemšanas akta parakstīšanas un veikt labojumus un papildinājumus izstrādātajā dokumentācijā, kas saistīts ar elektrības rozešu izbūvi fizioterapijas zālēs;
· [bookmark: _Hlk205136662]ņemot vērā, ka atbilstoši Līguma 3.5.4.punktam Līgumā noteikto Līguma izpildes termiņu Puses var grozīt ar rakstisku papildu vienošanos, ja Būvdarbu izpildes laikā ir atklājušies tādi fakti, vai iestājušies tādi apstākļi, kurus Puses, slēdzot Līgumu, nevarēja paredzēt un ietekmēt, un to rezultātā objektīvi nav iespējama Būvdarbu veikšana Līgumā noteiktajā termiņā, kā piemēram, 2025.gada 16. jūlijā un atkārtoti 19.jūlijā, 24.jūlijā, 25.jūlijā un 29.jūlijā notikusī lietus kanalizācijas noplūde 3. un 4.stāva telpās, kur veicami Būvdarbi, par ko ir sastādīti un parakstīti Fakta konstatācijas akti Nr.6, Nr.7, Nr.8, Nr.9, Nr.10 un Nr.11, un kur minētais fakts ir ietekmējis un kavē Būvdarbu izpildi par 23 kalendāra dienām;  
· ņemot vērā, ka atbilstoši Līguma 2.12.19. punktam, par būvdarbu apjomu izmaiņām Pusēm ir jāvienojas rakstveidā un, atbilstoši līguma 3.8.punkatm Būvdarbu veikšanu Izpildītājs ir tiesīgs uzsākt tikai pēc tam, kad Puses rakstiskā formā ir noslēgušas attiecīgu vienošanos par šādu Būvdarbu izpildi.;
· ņemot vērā Izpildītāja iesniegto pamatojumu, par Darbu izpildes termiņa pagarinājumu, kas saistīts ar papildu darbiem, papildu neparedzamiem darbiem un atsevišķu traucējošo faktoru ietekmi uz darbu izpildi; 
· ņemot vērā, ka Līguma 3.2. punkts nosaka, ka Līgumā ir pieļaujami nebūtiski grozījumi;
· ievērojot Publisko iepirkumu likuma 61. panta nosacījumus, kas pieļauj nebūtisku  grozījumu izdarīšanu Līgumā, ja tie ir nepieciešami tādu iemeslu dēļ, kurus pasūtītājs iepriekš nevarēja paredzēt; 
· ņemot vērā, ka Līguma 3.1. punktā noteikts, ka Līgumu Puses var grozīt vienīgi ar Pušu savstarpēju rakstveida vienošanos un jebkuri Līguma grozījumi ir spēkā tikai tad, ja tie izdarīti rakstveidā un tos parakstījušas abas Puses;
· ņemot vērā, ka tiek veiktas izmaiņas veicamo būvdarbu tāmē, atbilstoši faktiski veicamajiem darbiem, taču tāmes grozījumi neietekmē un nepalielina Līguma Līgumcenu;
· ievērojot, ka Izpildītājs, ņemot vērā visus papildu veicamos darbus, neparedzamos darbus un Būvdarbus kavējošos apstākļus, kas iestājušies Būvdarbu izpildes laikā, pamatojoties uz ko Izpildītājs ir sagatavojis aktualizētu darbu izpildes grafiku, tajā nosakot 2025.gada 25.augustu, kā termiņu, kad objekts Līguma ietvaros tiks nodots ekspluatācijā, ja tiek ievēroti aktualizētā darbu izpildes grafikā tā spēkā esamības minētie nosacījumi;

Puses noslēdz šo vienošanos (turpmāk – Vienošanās) par sekojošo:
1. Puses vienojas koriģēt darbu tāmi nepalielinot Līguma Līgumcenu. 
2. Puses vienojas, ka Objektā Nr.1 un Objektā Nr.2 vienā pusē darbu, kura izpilde ir saistīta ar apstākļiem, kurus Puses, slēdzot Līgumu, nevarēja paredzēt un ietekmēt, izpilde tiek veikta 23 kalendāro dienu laikā pēc Līguma termiņa beigām.
3. Puses vienojas, ka Objekta Nr.1 un Objekta Nr.2 vienas puses nodošanas ekspluatācijā termiņš ir ne vēlāk kā līdz 2025. gada 25.augusts.
4. Puses vienojas, ka Izpildītājs 2 darba dienu laikā pēc Vienošanās Nr.3 noslēgšanas, iesniedz Pasūtītājam aktualizētu darbu izpildes grafiku.
5. Vienošanās sastādīta un parakstīta uz trīs lapām un tai pievienoti šādi pielikumi:
5.1. Pielikums Nr.1 – Būvdarbu tāme; 
5.2. Pielikums Nr.2 – Pasūtītāja sagatavots papildu darbu uzdevums; 
5.3. Pielikums Nr.3 – Fakta konstatācijas akti Nr.6, Nr.7, Nr.8, Nr.9, Nr.10, un Nr.11  par lietus ūdens kanalizācijas noplūdi.
6. Pārējie Līguma noteikumi paliek nemainīgi. Jautājumos, ko neregulē šī Vienošanās, Puses vadās no Līguma noteikumiem.
7. Vienošanās stājas spēkā tās abpusējas parakstīšanas dienā un ir neatņemama Līguma sastāvdaļa.
8. Vienošanās ir izstrādāta un parakstīta elektroniskā dokumenta formātā un satur laika zīmogu. Katrai Pusei ir pieejama abu Pušu parakstīta Vienošanās.

